Publication: Magyar Közlöny
Issue: MK-2004-43 (Year: 2004, Number: 43)
Era: 2004-2010
Section: Rendõrségrõl szóló 1994. évi XXXIV. törvény 29. §-a
Paragraph Index: 1365

400. § 1. bekezdésében meghatározott (értsd: intellektuális) közokirathamisítás) tényálladékát állapítja meg.” [1892. jún. 15., 1575., (Grill-féle) Döntvénytár (1905)]. Ennek az értelmezésnek a helytálló voltát alátámasztja az, hogy a Btk. 275. §-ában meghatározott bûncselekmény, a hivatalos személy által elkövetett materiális közokirathamisítás lényeges ténynek hamis közokiratba foglalásával „bizonyító” és „rendelkezõ” közokiratra egyaránt elkövethetõ, az intellektuális közokirat-hamisításnak elkövetõje pedig dogmatikailag a Btk. 275. §-a szerinti bûncselekmény közvetett tettesének felel meg. Nem jelenthetõ ki tehát, hogy intellektuális közokirat-hamisítás elkövetése rendelkezõ közokiratra nézve fogalmi értelemben kizárt lenne. A fent kifejtettekbõl összegezésül levonható az a következtetés, hogy az intellektuális közokirat-hamisítás szempontjából a rendelkezõ és bizonyító közokiratok megkü- 2004/43. szám lönböztetésének önmagában nincs ügydöntõ jelentõsége. Ez a bûncselekmény bármilyen rendeltetésû közokiratra nézve elkövethetõ, amennyiben az elkövetõi közremûködés következményeként valamely jog vagy kötelezettség létezésére, megváltoztatására vagy megszûnésére vonatkozóan olyan valótlan adat, tény vagy nyilatkozat közokiratba foglalására kerül sor, amelyet a közokirat közhitelûen bizonyít. Az elõbbieknek ellent nem mondó más kérdés az, hogy a gyakorlati életben az elkövetõ megtévesztõ közremûködése rendszerint nem egyszerû bemondással, hamis (hamisított vagy valótlan tartalmú) magánokirattal, hanem hamis, hamisított vagy más nevére szóló valódi közokirat felhasználásával történik meg. Ennek a következményeként a Btk. 274. § (1) bekezdés b) pontja [esetleg a) pontja szerint is] minõsülõ materiális közokirat-hamisítással az intellektuális közokirat-hamisítás látszólagos alaki halmazatot képez, és csak a közokirat-hamisítás materiális alakzata kerül az ítéletben megállapításra.

Source: https://magyarkozlony.hu/hivatalos-lapok/50ed7c062891bfbd84b5d8d5b8daf87ff4f40805/dokumentumok/9492747daca577a66e73be94fc1394bd2e85e8ed/letoltes